text: Dámar tær væl at lesa bøkur og tosa við onnur um lesiupplivingina, so er ein lesiringur kanska nakað fyri teg.
text: #000000
text: Mánakvøldið tann 5. september kl. 18.30 verður fyrsta lesiringakvøld henda veturin. Hetta fyrsta kvøldið stovna vit nýggjar lesiringar við teimum, sum eru møtt. Men ofta halda gamlir lesiringar eisini fram ár um ár, og onkuntíð ber til at blíva partur av onkrum av teimum.
text: #000001
text: Lesiringarnir velja eina bók hvønn mánað, sum øll lesa. Síðani hittast luttakararnir á Býarbókasavninum kl. 18.30-20.00 fyrsta mánakvøld í hvørjum mánaði og práta um bókina. Bøkur seta hugsanir í gongd og vekja minnir og kenslur, so ofta gongur prátið væl. Prátað verður um álvarslig evni, tá bókin er álvarsom – og er tað ein stuttlig bók, ja, so rungar láturin á bókasavninum.
text: #000002
text: Summir lesiringar velja at hittast aðrastaðni enn á bókasavninum – á kaféum, í privatum heimum ella øðrum hóskandi støðum – og tað ber sjálvandi eisini væl til.
text: #000003
text: Tað ber til at skipa lesiringar út frá tema, tíðarskeiði, bókmentaslagi ella øðrum. Tað kundi t.d. verið føroyskar bøkur, klassikarar, stuttsøgur, feministiskar bøkur, bøkur eftir ein ávísan rithøvund – møguleikarnir eru óendaligir. Tað ber eisini til at lesa ymiskar bøkur uttan serligt tema.
text: #000004
text: Íblástur til bøkur fæst við at lesa ummæli í bløðum, við at leita á netinum ella við at spyrja á bókasavninum. Bókasavnið kemur eisini við einum lista við bókum, sum bókavørðirnir á Býarbókasavninum viðmæla.
text: #000005
text: Góð hugskot um danskar bøkur kunnu t.d. finnast á , sum bókasavnið bjóðar atgongd til. Har er nógvur íblástur at fáa, og har ber til at finna bøkur, sum líkjast onkrum, sum tú longu hevur lisið.
text: #000006
text: Hvør einstakur hevur ábyrgd av at útvega sær bókina sjálvur. Bókasavnið hjálpir tó eftir førimuni. Um bøkurnar skulu útvegast umvegis bókasavnið, so er umráðandi at velja bøkur, sum ikki eru heilt nýggjar og nógv umbidnar, og bíleggja tær í góðari tíð.
text: #000007
text: Havið í huga, at nógvar bøkur kunnu hoyrast sum ljóðbók ella lesast sum e-bók. Tit kunnu t.d. læna ljóð- og e-bøkur ókeypis umvegis bókasavnið á .
text: #000008
text: Luttøkan í lesiringum er ókeypis, og øll eru vælkomin.
text: #000009
text: Lesiringar byrja aftur 4. september
text: #000010
text: Nýtt: Lesiringar fyri ung byrja í heyst
text: #000011
text: Lesiringene starter igen den 5. september 2022
text: #000012
text: Læse om forfattere på Forfatterweb
text: #000015